Iktsz. 2326 / 2022.12.15.

**Tájékoztató**

***Szülők és diákok figyelmébe***

A frissen megjelent 159/2022 –es sürgősségi kormányrendelet értelmében minden ingázó diák jogosult az ingázási költségek megtérítésére, ha hivatalosan igazolható (személyi igazolvánnyal vagy flotanttal), hogy a lakhelye nem Nagyvárad. Ez a következőképpen fog történni:

1. **Naponta ingázó diákok esetében**

*Az ingázási költségek megtérítésére jogosult az a diák:*

* akinek a hivatalosan igazolható (személyi igazolvánnyal vagy flotanttal), lakcíme nem Nagyvárad. 14 év alatti diák esetében a szülő hivatalos lakcíme számít.
* aki nem bentlakó vagy kintlakó,
* aki nem vonattal ingázik.

*A kifizetésre kerülő összegek*et a fenti kormányrendelet határozza meg, a lakhely és Nagyvárad közötti távolság függvényében.

A szülő, vagy a nagykorú diák minden hónap 10-ig kérvényezi az utazási költségek megtérítését. Most, 2022. decemberében 19-ére, hétfő reggelre kérjük beküldeni a mellékelt kérvényt. 18 év alatti diák esetében a szülő tölti ki, 18 év felett a diák. A kérvénybe a mellékelt listán szereplő, lakhelynek megfelelő távolságot kell beírni.

*A kérvényhez mellékelni kell:*

1. 14 év alatti diák esetében a kérvényező szülő személyi igazolványának másolatát és bankszámlaszámát,
2. 14 év feletti diák esetében a diák személyi igazolványának a másolatát és bankszámlaszámát. Esetlegesen a szülő bankszámlaszámát és személyi igazolványának a másolatát.

Az iratokat az osztályfőnökök gyűjtik össze és adják le a titkárságon, majd másnap az iktatószámokat közölni fogják a diákok felé.

***Utólagos hiánypótlást nem áll módunkban elfogadni***. Az iskola a beérkezett, minden feltételt teljesítő kérelmek és a jóváhagyott költségvetés keretein belül teljesíti a kifizetéseket.

Ha a kormányrendeletben előre meghatározott, kifizetésre került összeg kevesebb, mint a diák által kifizetett bérlet, a következő hónap 10- ig leadott eredeti bérlettel lehet igényelni a különbözetet.

1. **Bentlakásban vagy kintlakásban lakó diákok esetében:**

*Az ingázási költségek megtérítésére jogosult az a diák:*

* akinek a hivatalosan igazolható (személyi igazolvánnyal vagy flotanttal), lakcíme nem Nagyvárad. 14 év alatti diák esetében a szülő hivatalos lakcíme számít.
* aki bentlakó vagy kintlakó,
* aki nem vonattal ingázik,
* aki nem naponta ingázik.

Minden bentlakó vagy kintlakó diák jogosult havi 4 oda - vissza út árának a visszaigénylésére, valamint a hivatalos ünnepnapok alkalmával egy oda - vissza út árának a visszaigénylésére.

A diákok minden hónap 10 –ig leadják az utazási jegyeiket. Januárban kitöltenek egy kérvényt, mellékelik a személyi igazolványuk másolatát és a bankszámlaszámukat. 18 évnél fiatalabb diák esetén ez lehet a szülő bankszámlája, amihez a szülő személyigazolványának másolatát is csatolni kell.

***Utólagosan leadott utazási jegyeket nem áll módunkban elfogadni***. Az iskola a beérkezett, minden feltételt teljesítő kérelmek és a jóváhagyott költségvetés keretein belül teljesíti a kifizetéseket.